ครัวปักกิ่ง เป็นร้านอาหารจีนเก่าแก่แบบไทยจีนอยู่ในสวนหลวงสามย่าน ร้านมีขนาดเล็กเพียงหนึ่งคูหาแต่ติดแอร์เย็นสบาย ส่วนเมนูอาหารก็เลือกได้ไม่ยากเพราะมีรูปอาหารติดตามฝาผนังร้าน หรือจะเลือกจากเมนูก็ได้ เมนูที่ได้ชิมวันนี้ก็มี

พริกหยวกใส้หมูสับ 120฿ ได้พริกหยวกชิ้นใหญ่สีเขียวเอาเม็ดพริกออก ยัดด้วยไส้หมูสับผัดมาแบบน้ำขลุกขลิก ได้ความเผ็ดร้อนแบบอ่อนๆและความหอมของพริกหยวก ได้รสสัมผัสของหมูสับที่ปรุงมารสกลมกล่อม ????????????????????

ปลาบู่เปรี้ยวหวาน 380฿ เนื้อปลาถอดก้างออกให้หมด ทอดมากรอบๆ ราดนํ้าเปรี้ยวหวานที่เหนียวข้น ปลาผัดเปรี้ยวหวานมาแบบเปลือยๆไม่มีเครื่องติดมาเลย มีแค่นํ้าราดเปรี้ยวหวานเท่านั้น ????????????????????

กุ้งคั่วพริกเกลือ 280฿ ได้ตัวกุ้งพร้อมหัวพร้อมเปลือกผ่าหลังตัดขา ผัดพริกเกลือต้นหอมซอยกระเทียมแบบแห้ง กุ้งขนาดปานกลางถึงค่อนข้างเล็ก โรยแป้งทอดมาจนเป็นสีส้ม เนื้อกุ้งกรอบนอกนุ่มในเคี้ยวอร่อยกินได้ทั้งตัวไม่ต้องแกะเปลือก ได้รสมันกุ้งจากหัวกุ้งและรสเกลือพริกไทยอย่างได้รสชาติ ทางร้านมีเกลือพริกใส่มาให้ใส่เพิ่มอีกด้วย ????????????????

ร้านดูเก่าแก่แต่ก็รักษาความสะอาดได้ดี พนักงานพูดไทยไม่ค่อยได้ มีปัญหาด้านการสื่อสารพอสมควร อาหารรอไม่นาน รสชาติอร่อย ในราคาที่คุ้มค่า มีที่จอดรถแบบเสียเงินของจุฬา